Kendelse om tilbageholdelse af udlænding, jf. udlændingelovens § 36
Ret: Retten i Nykøbing Falster (1. instans)
Faggruppe: Straffesag — Grundlovssag
Sagsemner: Udlændinge;

RETTEN I NYKØBING F.

Den 13. december 2013 kl. 13.00 blev retten sat på Domhuset i retssal B af
Dommer.

Retsmødet var offentligt.

Rettens nr. 1-4952/2013
Politiets nr. 1900-84142-00225-13

Anklagemyndigheden
mod
Udlændingen
CPR nr. (Født 1970)

Der fremlagdes omslag af d.d. med bilag.

For politiet mødte p.a. Anklager .

Som tolk i engelsk fungerede Tolk.

Retten beskikkede advokat Lonni Nielsen, der var mødt, som advokat for
udlændingen.

Inden udlændingens fremstilling i retten havde han lejlighed til en samtale
med advokaten under medvirken af tolken.

Kl. 13.35 blev Udlændingen fremstillet og oplyste at være født Dato 1970 og
bekræftede, at han blev frihedsberøvet den 12. december 2013 kl. 23.45

Politiets repræsentant redegjorde for sagen og oplyste herunder, at udlæn-
dingen blev antruffet på Sleep In Hotel i Rødbyhavn i anledning af en an-
meldelse fra et vagtselskab. Han blev fundet i besiddelse af canadisk pas men
uden lovligt ophold, idet han havde været udrejst fra Canada i mere end 90
dage. Udlændingen har da også vedtaget bøde for overtrædelse af udlæn-
dingelovens § 59, stk. 1, nr. 2, jf. bilag 1-4. Det fremgår af bilag 1-6, at han
ikke er i besiddelse af hollandsk opholdstilladelse. Han har haft lovlig op-
hold i Holland til april 2011.

Udlændingen bekræftede disse oplysninger men anførte, at han ikke mener, at
han opholder sig ulovligt i Danmark. Han har søgt om opholdstilladelse i
Holland men papirgangen er anderledes nu og foregår via internettet. Han har
ægtefælle og børn i Holland.

Politiets repræsentant begærede den skete frihedsberøvelse godkendt og an-
modede retten om at forlænge denne i 4 uger.

Std 75236



side 2

Den beskikkede advokat protesterede herimod.

Dommeren afsagde sålydende

Kendelse:

Da udlændingen ikke er i besiddelse af gyldig rejselegitimation, og da fri-
hedsberøvelsen findes nødvendig for at sikre udlændingens tilstedeværelse
under behandlingen af sagen, er betingelserne i udlændingelovens § 36 op-
fyldt, hvorfor

bestemmes:

Den af Sydsjællands og Lolland-Falsters Politi, Udlændingekontrolafdelin-
gen, foretagne frihedsberøvelse af Udlændingen anses for lovlig.

Udlændingen kan fortsat tilbageholdes indtil den 7. januar 2014.

Udlændingen kærede kendelsen med påstand om løsladelse.

Advokaten anførte, at der ikke vil fremkomme kæreskrift.

Retten fastsatte salær på 1.300 kr. med tillæg af moms til den beskikkede
forsvarer, advokat Lonni Nielsen. Salæret betales foreløbig af statskassen.

Sagen udsat.

Retten hævet kl. 13.50.

Dommer